নিউমোনোআল্ট্রামাইক্রোস্কোপিকসিলিকোভলকানোকোনিওসিস
নিউমোনোআল্ট্রামাইক্রোস্কোপিকসিলিকোভলকানোকোনিওসিস (/ˌnjuːmənoʊˌʌltrəˌmaɪkrəˈskɒpɪkˌsɪlɪkoʊvɒlˌkeɪnoʊˌkoʊniˈoʊsɪs/ /ˌnjuːmənoʊˌʌltrəˌmaɪkrəˈskɒpɪkˌsɪlɪkoʊvɒlˌkeɪnoʊˌkoʊniˈoʊsɪs/ ) একটি শব্দ যা সিলিকোসিস নামে পরিচিত রোগের প্রতিশব্দ হিসেবে ন্যাশনাল পাজলারস লীগের সভাপতি তৈরি করেছিলেন। এটি অক্সফোর্ড ডিকশনারিজ নামের একটি অভিধানে প্রকাশিত ইংরেজি ভাষার সবচেয়ে দীর্ঘতম শব্দ, যার দ্বার "একটি কৃত্রিম দীর্ঘ শব্দকে বোঝায় যার অর্থ খুব সূক্ষ্ম ছাই এবং বালি বা ধূলিকণা নিঃশ্বাসের মাধ্যমে ফুসফুসে প্রবেশ করায় সৃষ্ট ফুসফুসের রোগ"। সিলিকোসিস হল এক প্রকার পেশাগত ফুসফুসের রোগ যা স্ফটিকাকার সিলিকা কণা শ্বাস-প্রশ্বাসের ফলে দেহাভ্যন্তরে প্রবেশের ফলে সৃষ্টি হয় এবং ফুসফুসের উপরের লোবগুলিতে নোডুলার ক্ষত আকারে প্রদাহ এবং দাগ তৈরি করে। এটি এক ধরনের নিউমোকোনিওসিস।